Diari Oficial de la Generalitat Valenciana


Sumari del DOGV 7510, del 22-04-2015 (2015/3440)

RESOLUCIÓ de 17 de març de 2015, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la construcció de la línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, s'aprova el seu projecte d'execució i es declara, en concret, la seua utilitat pública. (Expedient número ATLINE/2007/529/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3440


Data del document
:   17-03-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 17 de març de 2015, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la construcció de la línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, s'aprova el seu projecte d'execució i es declara, en concret, la seua utilitat pública. (Expedient número ATLINE/2007/529/03). [2015/3440]  
Antecedents de fet  
Amb data 28 de setembre de 2007, Iberdrola Distribución Eléctrica, SAU, a través d'un representant degudament acreditat, va presentar davant del Servici Territorial d'Energia d'Alacant, la sol·licitud de:  
Autorització administrativa per a la construcció de la línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, província d'Alacant.  
Aprovació del projecte tècnic d'execució.  
Declaració, en concret, d'utilitat pública, d'estes instal·lacions.  
L'escrit de presentació d'estes peticions s'acompanyava de la documentació següent:  
Projecte tècnic per a l'execució de l'esmentada instal·lació, firmat per un tècnic competent i visat pel Col·legi Oficial de Pèrits i Enginyers Tècnics Industrials d'Alacant.  
Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, a l'efecte del reconeixement, en concret, de la utilitat pública d'eixes instal·lacions.  
El procediment administratiu corresponent a esta sol·licitud es va tramitar amb l'expedient de referència ATLINE/2007/529/03, incoat a este efecte pel Servici Territorial d'Energia d'Alacant.  
La sol·licitud de l'autorització administrativa i declaració d'utilitat pública va ser objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies en:  
El Diari Oficial de la Comunitat Valenciana, número 5911, d'11 de desembre de 2008  
El Butlletí Oficial de la Província d'Alacant, número 238, d'11 de desembre de 2008  
El diari Las Provincias, amb data 15 de desembre de 2008  
Durant el període d'informació pública no es van presentar al·legacions.  
La línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme de Benferri, va ser autoritzada, declarada d'utilitat pública i aprovat el seu projecte d'execució per Resolució d'11 de febrer de 2009, del Servici Territorial d'Energia d'Alacant.  
Posteriorment, es va dictar la Resolució de 28 de setembre de 2010, del director general d'Energia, en la qual s'acorda estimar el recurs d'alçada interposat per Luis Vicente Mateo, en nom i representació de l'Ajuntament de Benferri, de data 2 de març de 2009, contra la Resolució del cap del Servici Territorial d'Energia d'Alacant, de data 11 de febrer de 2009, sobre l'autorització de la instal·lació elèctrica (expedient ATLINE/2007/529/03), en el qual s'indica que ha d'anul·lar-se i retrotraure les actuacions al moment en què s'haguera de donar el tràmit d'audiència exigit, tal com s'establix en el fonament de dret únic.  
  
Per a complir allò que s'ha establit en la dita Resolució de 28 de setembre de 2010, del director general d'Energia, es va remetre la sol·licitud a l'Ajuntament de Benferri, per a la seua exposició en el tauler d'anuncis, i este va ser requerit perquè, una vegada finalitzat el període de publicitat, remetera la diligència acreditativa de l'exposició, la qual consta en l'expedient.   
D'acord amb la documentació que hi ha en l'expedient, no s'han presentat al·legacions.  
Així mateix, de conformitat amb el procediment reglamentàriament establit, a fi que, en el termini de vint dies presentara la seua conformitat o oposició a l'autorització sol·licitada inicialment i emetera, si pertocava, els oportuns condicionats tècnics al projecte de la instal·lació, es va remetre separata d'este, referida a la corresponent part de la instal·lació, a l'Ajuntament de Benferri, amb béns o drets a càrrec seu que poden estar afectats per esta, amb el resultat que, en síntesi, es detalla:  
  
Ajuntament de Benferri. Havent-se sol·licitat informe amb data 31 d'octubre de 2014, que es va reiterar novament amb data 9 de desembre de 2014, no consta pronunciament de l'Ajuntament a este efecte.  
  
No obstant això, consta en l'expedient la llicència municipal d'obra major de data 23 de juliol de 2013, concedida a Iberdrola Distribución Eléctrica, SAU, per a la realització de les obres corresponents a la línia denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, subjecta a una sèrie de condicionants.  
Una vegada remesos al sol·licitant els pronunciaments i els condicionats tècnics presentats, consta en l'expedient la manifestació de l'acceptació per aquell de cada un d'estos.  
La documentació tècnica que s'adjunta conté una definició i concreció de les característiques tècniques i de traçat i s'ajusta al que establix l'article 16 del Decret 88/2005, de 29 d'abril, i l'article 143 del Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, materials i jurídics, els béns i drets afectats.  
Les instal·lacions objecte del projecte, per a les quals se sol·licita l'autorització administrativa i declaració d'utilitat pública, constituïxen instal·lacions de distribució elèctrica.  
La finalitat que es perseguix amb la construcció d'esta instal·lació és millorar la qualitat i continuïtat de subministrament de la xarxa de distribució, així com poder d'atendre les noves demandes de subministrament elèctric en la zona de distribució elèctrica d'influència de la dita instal·lació.  
  
Fonaments de dret  
La instrucció i resolució d'este procediment administratiu correspon a la Generalitat, atés que la instal·lació elèctrica de què es tracta es troba íntegrament en territori de la Comunitat Valenciana, i no queda enquadrada en el que es preveu en l'article 3 de la Llei 24/2013, de 26 de desembre, del Sector Elèctric, que és competència de l'Administració General de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, amb concordança amb l'article 33 del Decret 193/2013, de 20 de desembre, del Consell, pel qual aprova el Reglament orgànic i funcional de la Conselleria d'Economia, Indústria, Turisme i Ocupació, correspon al Servici Territorial d'Energia d'Alacant la resolució d'este procediment. D'acord amb l'article 38.1 de la Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.  
D'acord amb el que disposa l'article 37 del Reial Decret 1955/2000, d'1 de desembre, i l'article 16 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que exercisquen l'activitat. Sense perjuí que el peticionari afectat en este procediment, Iberdrola Distribución Eléctrica, SAU, complix esta última condició, en la data d'esta resolució, esta mercantil es troba inscrita en el Registre Administratiu de Distribuïdors del Ministeri d'Indústria, Energia i Turisme, amb el número de registre R1-001, inscripció per a la qual és necessari acreditar el compliment de les capacitats esmentades.   
  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. De conformitat amb l'article 53 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa han d'incloure una relació concreta i individualitzada dels béns o drets que consideren d'expropiació necessària.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon. D'acord amb els incisos a i b de l'article de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requerixen autorització administrativa prèvia i aprovació del seu projecte d'execució.  
De conformitat amb l'apartat 1 de l'article 17 del Decret 88/2005, de 29 d'abril, quan siga necessari tramitar la declaració d'utilitat pública d'instal·lacions elèctriques compreses en el grup segon, se sotmetran al tràmit d'informació pública en els termes establits en l'article 9.  
  
Per a les sol·licituds d'autorització administrativa i aprovació del projecte d'execució és d'aplicació el capítol III del Decret 88/2005, de 29 d'abril, ja que està classificada la instal·lació elèctrica objecte d'este procediment dins del grup segon.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, que en este cas, es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
De conformitat amb la disposició addicional primera del Decret 88/2005, de 29 d'abril, l'òrgan competent per al reconeixement, en concret, d'utilitat pública de les instal·lacions elèctriques serà el que tinga atribuïda la competència per a la seua autorització.  
En virtut de la disposició transitòria segona de la Llei 24/2013, de 26 de desembre, del Sector Elèctric, amb relació als expedients d'instal·lacions elèctriques en tramitació, es disposa que els procediments d'autorització d'instal·lacions elèctriques iniciats amb anterioritat a l'entrada en vigor d'esta llei es tramitaran fins a la seua resolució d'acord amb la legislació anterior. Així mateix, els dits procediments continuaran sent tramitats fins que els resolga l'Administració o organisme regulador que fóra competent d'acord amb la legislació anterior, al qual correspondrà igualment la resolució dels recursos que, si és el cas, pogueren interposar-se.  
En consideració de tot això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar a Iberdrola Distribución Eléctrica, SAU, autorització administrativa per a la construcció de la línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, província d'Alacant.  
Segons la documentació tècnica, les principals característiques tècniques de la instal·lació elèctrica són les següents:  
  
CARACTERÍSTIQUES ADMINISTRATIVES I TÈCNIQUES  
Tipus d'instal·lació Línia elèctrica aèria d'alta tensió  
Tipus de xarxa (Reial Decret 1955/2000) Xarxa de distribució  
Grup (segons el Decret 88/2005) Segon  
Categoria línia (segons el Reial Decret 223/2008) Tercera  
Tipus de zona (ITC-LAT 07) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Material conductor Alumini-acer LA 100 (100-AL1/17-ST1A)  
Secció total (mm²) 116,7  
Nre. de circuits 1  
Inici Suport núm. 14446 existent de la LAMT Barrio  
Final Suport núm. 386039 existent de la LAMT Jaira-Porvenir  
Longitud tram aeri (m) 16  
Zona afectada Partida Los Cabezos (polígon 2, parcel·la 2)  
Municipi afectat Benferri  
  
  
El pressupost del projecte de la instal·lació objecte d'esta autorització és de quatre mil tres-cents vint-i-huit euros (4.328,00 ?).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part de Iberdrola Distribución Eléctrica, SAU, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
Esta autorització s'atorga sense perjuí de tercers i deixant a part els drets particulars.  
El titular d'esta autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica. L'incompliment de les condicions i requisits establits en esta autorització o la variació substancial dels pressupostos que han determinat el seu atorgament podrà donar lloc a la seua revocació.  
  
Segon  
Aprovar el projecte d'execució presentat per a la construcció de les instal·lacions corresponents a la línia elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», descrites en el punt primer d'esta resolució, redactat per un tècnic titulat competent i visat pel Col·legi Oficial de Pèrits i Enginyers Tècnics Industrials d'Alacant, que habilita Iberdrola Distribución Eléctrica, SAU, a la construcció de les instal·lacions sol·licitades, d'acord amb les condicions que s'indiquen a continuació:  
La instal·lació elèctrica haurà d'executar-se segons el projecte i els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a este servici territorial d'energia l'aprovació corresponent.  
  
La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la instrucció tècnica ITC-LAT 07, Línies aèries amb conductors nus.  
El termini d'execució de la instal·lació serà de 18 mesos comptats a partir de la notificació d'esta resolució. No obstant això, amb anterioritat a la seua finalització, podrà sol·licitar-se'n una ampliació concreta per mitjà d'una sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma de treballs previstos per al nou termini sol·licitat.  
Així mateix, el titular d'esta resolució està obligat a comunicar per escrit amb l'adequada diligència les incidències dignes de menció que es produïsquen durant l'execució a este servici territorial d'energia.  
  
El titular d'esta resolució està obligat a complir els deures i obligacions derivats de la legislació de prevenció de riscos laborals vigent durant la construcció.  
Sense perjuí del que es preveu en l'article 12.4 del Decret 88/2005, de 29 d'abril, personal tècnic en la matèria adscrit al Servici Territorial d'Energia podrà realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
Finalitzades les obres de construcció de la instal·lació, Iberdrola Distribución Eléctrica, SAU, presentarà al Servici Territorial d'Energia la sol·licitud corresponent de l'autorització d'explotació prevista en l'article 18 del Decret 88/2005, de 29 d'abril. La dita comunicació s'acompanyarà d'un certificat de direcció i final d'obra, subscrit per un tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a esta autorització administrativa i aprovació de projecte d'execució.  
Este servici territorial d'energia, amb el tràmit previ de l'oportú procediment, deixarà sense efecte esta aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Declarar, en concret, la utilitat pública de la instal·lació elèctrica denominada «LAMT a 20 kV, S/C, enllaç LAMT-Barrio amb LAMT-Porvenir», en el terme municipal de Benferri, amb l'afecció a les finques que es detallen en l'annex a esta resolució, amb l'abast i els efectes previstos en el títol IX de la Llei 54/1997, de 27 de novembre, del Sector Elèctric, i seccions segona i tercera del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa, per la qual Iberdrola Distribución Eléctrica, SAU, adquirix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
La publicació d'esta resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
La notificació d'esta resolució a Iberdrola Distribución Eléctrica, SAU, i a totes les administracions o organismes públics i empreses de servicis públics o servicis d'interés general que han intervingut, o hagen pogut intervindre, en el procediment d'autorització, i les quals han emés, o van haver d'emetre, condicionat tècnic al projecte d'execució i les quals van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
Tot això, de conformitat amb el que disposen els articles 10 i 17 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Se informa que la mencionada publicació es realitzarà, a més, a l'efecte de notificació d'esta resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants; tot això, d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Direcció General d'Energia d'esta conselleria en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 17 de març de 2015.- El cap del Servici Territorial d'Energia: Ramón Esplugas Pérez.